CELEX: 62012CN0166
Language: fi
Date: 2012-04-03 00:00:00
Title: Asia C-166/12: Ennakkoratkaisupyyntö, jonka Krajský soud v Praze (Tšekin tasavalta) on esittänyt 3.4.2012 — Radek Časta v. Česká správa sociálního zabezpečení

7.7.2012   
            
            
               FI
            
            
               Euroopan unionin virallinen lehti
            
            
               C 200/5
            
         Ennakkoratkaisupyyntö, jonka Krajský soud v Praze (Tšekin tasavalta) on esittänyt 3.4.2012 — Radek Časta v. Česká správa sociálního zabezpečení
   (Asia C-166/12)
   2012/C 200/09
   Oikeudenkäyntikieli: tšekki
   
      Ennakkoratkaisua pyytänyt tuomioistuin
   
   Krajský soud v Praze
   
      Pääasian asianosaiset
   
   
      Kantaja: Radek Časta
   
      Vastaaja: Česká správa sociálního zabezpečení
   
      Ennakkoratkaisukysymykset
   
   
               1)
            
            
               Miten on tulkittava Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen vahvistamisesta 29.2.1968 annetun neuvoston direktiivin (ETY, Euratom, EHTY) N:o 259/68 (1), sellaisena kuin se on muutettuna neuvoston asetuksella N:o 723/2004 (jäljempänä henkilöstösäännöt), liitteessä VIII olevan 11 artiklan 2 kohdan käsitettä ”eläkeoikeuksia edustava vakuutusmatemaattisesti laskettu pääoma”? Sisältääkö tämä käsite eläkeoikeuksien tason, joka määritetään sekä vakuutusmatemaattisen arvon että kiinteällä korolla lasketun arvon muodossa, siten kuin ne määritetään henkilöstösääntöjen liitteessä VIII olevassa 11 artiklan 2 kohdassa, kuten ennen asetuksen N:o 723/2004 voimaantuloa säädettiin, vai onko se määritettävä vain jommankumman käsitteen mukaan, ja jos ei, miten se eroaa näistä käsitteistä?
            
         
               2)
            
            
               Estääkö henkilöstösääntöjen liitteessä VIII oleva 11 artiklan 2 kohta, luettuna yhdessä Euroopan unionista tehdyn sopimuksen 4 artiklan 3 kohdan kanssa, sellaisena kuin se on muutettuna Lissabonin sopimuksella, eläkevakuutuslain nro 155/1995 105a §:n 1 momentissa ja eläkeoikeuksien vastavuoroista siirtämistä Euroopan yhteisöjen eläkejärjestelmästä ja -järjestelmään koskevista yksityiskohtaisista säännöistä annetussa hallituksen asetuksessa nro 587/2006 säädetyn eläkeoikeuksien laskentamenetelmän soveltamisen? Onko tässä yhteydessä merkityksellistä, että tämä laskentamenetelmä johtaa tietyssä yksittäistapauksessa siihen, että eläkeoikeudet, joita tarjotaan siirrettäviksi EU:n eläkejärjestelmään, vahvistetaan tasolle, joka ei vastaa edes puolta niiden maksujen määrästä, jotka virkamies on maksanut kansalliseen eläkejärjestelmään?
            
         
               3)
            
            
               Onko unionin tuomioistuimen asiassa C-293/03, Gregorio My vastaan Office national des pensions (ONP), antamaa tuomiota tulkittava siten, että laskettaessa EU:n eläkejärjestelmään siirrettävien eläkeoikeuksien arvoa vakuutuskaudesta riippuvan vakuutusmatemaattiseen arvoon perustuvan menetelmän perusteella laskelman henkilökohtaisen perustan on sisällettävä myös ajanjakso, jonka aikana EU:n virkamies on jo kuulunut EU:n eläkejärjestelmään ennen eläkeoikeuksien siirtämistä koskevan hakemuksen esittämispäivää?
            
         
      (1)  EYVL, englanninkielinen erityispainos 1968(1), s. 30.